CELEX: 62011CA0080
Language: fi
Date: 2012-06-21 00:00:00
Title: Yhdistetyt asiat C-80/11 ja C-142/11: Unionin tuomioistuimen tuomio (kolmas jaosto) 21.6.2012 (Baranya Megyei Bíróságin ja Jász-Nagykun-Szolnok Megyei Bíróságin (Unkari) esittämät ennakkoratkaisupyynnöt) — Mahagében Kft v. Nemzeti Adó- és Vámhivatal Dél-dunántúli Regionális Adó Főigazgatósága (C-80/11) sekä Péter Dávid v. Nemzeti Adó- és Vámhivatal Észak-alföldi Regionális Adó Főigazgatósága (C-142/11) (Verotus — Arvonlisävero — Kuudes direktiivi — Direktiivi 2006/112/EY — Vähennysoikeus — Käyttämisen edellytykset — 273 artikla — Kansalliset toimenpiteet petosten torjumiseksi — Kansallisten veroviranomaisten käytäntö — Vähennysoikeuden epääminen siinä tapauksessa, että niitä tavaroita tai palveluja, joiden osalta vähennysoikeutta on haluttu käyttää, koskevan laskun laatija on menetellyt sääntöjenvastaisesti — Todistustaakka — Verovelvollisen velvollisuus varmistua siitä, että laskun laatija on menetellyt sääntöjenmukaisesti, ja esittää tästä näyttö)

18.8.2012   
            
            
               FI
            
            
               Euroopan unionin virallinen lehti
            
            
               C 250/5
            
         Unionin tuomioistuimen tuomio (kolmas jaosto) 21.6.2012 (Baranya Megyei Bíróságin ja Jász-Nagykun-Szolnok Megyei Bíróságin (Unkari) esittämät ennakkoratkaisupyynnöt) — Mahagében Kft v. Nemzeti Adó- és Vámhivatal Dél-dunántúli Regionális Adó Főigazgatósága (C-80/11) sekä Péter Dávid v. Nemzeti Adó- és Vámhivatal Észak-alföldi Regionális Adó Főigazgatósága (C-142/11)
   (Yhdistetyt asiat C-80/11 ja C-142/11) (1)
   
   (Verotus - Arvonlisävero - Kuudes direktiivi - Direktiivi 2006/112/EY - Vähennysoikeus - Käyttämisen edellytykset - 273 artikla - Kansalliset toimenpiteet petosten torjumiseksi - Kansallisten veroviranomaisten käytäntö - Vähennysoikeuden epääminen siinä tapauksessa, että niitä tavaroita tai palveluja, joiden osalta vähennysoikeutta on haluttu käyttää, koskevan laskun laatija on menetellyt sääntöjenvastaisesti - Todistustaakka - Verovelvollisen velvollisuus varmistua siitä, että laskun laatija on menetellyt sääntöjenmukaisesti, ja esittää tästä näyttö)
   2012/C 250/08
   Oikeudenkäyntikieli: unkari
   
      Ennakkoratkaisuja pyytäneet tuomioistuimet
   
   Baranya Megyei Bíróság ja Jász-Nagykun-Szolnok Megyei Bíróság
   
      Pääasian asianosaiset
   
   
      Kantajat: Mahagében Kft (C-80/11) ja Péter Dávid (C-142/11)
   
      Vastaajat: Nemzeti Adó- és Vámhivatal Dél-dunántúli Regionális Adó Főigazgatósága (C-80/11), Nemzeti Adó- és Vámhivatal Észak-alföldi Regionális Adó Főigazgatósága (C-142/11)
   
      Oikeudenkäynnin kohde
   
   Ennakkoratkaisupyyntö — Baranya Megyei Bíróság — Yhteisestä arvonlisäverojärjestelmästä 28.1.2006 annetun neuvoston direktiivin 2006/112/EY (EUVL L 347, s. 1) tulkinta — Ostoista maksetun arvonlisäveron vähennysoikeuden edellytykset kansallisten veroviranomaisten käytännössä — Verovelvollisen velvollisuus esittää näyttö siitä, että laskusta ilmenevä liiketoimi on todella suoritettu ja että laskun laatinut yhtiö on toiminut sääntöjenmukaisesti
   
      Tuomiolauselma
   
   
               1)
            
            
               Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 167 artiklaa, 168 artiklan a alakohtaa, 178 artiklan a alakohtaa, 220 artiklan 1 kohtaa ja 226 artiklaa on tulkittava siten, että ne ovat esteenä kansalliselle käytännölle, jonka nojalla veroviranomainen epää verovelvolliselta oikeuden vähentää sen arvonlisäveron määrästä, joka verovelvollisen on maksettava, sen veron määrän, joka sen on maksettava tai jonka se on maksanut sille suoritetuista palveluista, sillä perusteella, että näitä palveluja koskevan laskun laatija tai jokin sille vuorostaan palveluja suorittanut toimija on syyllistynyt sääntöjenvastaisuuksiin, esittämättä objektiivisiin seikkoihin perustuvaa näyttöä siitä, että asianomainen verovelvollinen tiesi tai sen olisi pitänyt tietää, että liiketoimi, johon on vedottu vähennysoikeuden perusteena, oli osa petosta, johon laskun laatija tai suoritusketjuun aiemmin osallistunut muu toimija syyllistyi.
            
         
               2)
            
            
               Direktiivin 2006/12 167 artiklaa, 168 artiklan a alakohtaa, 178 artiklan a alakohtaa ja 273 artiklaa on tulkittava siten, että ne ovat esteenä sellaiselle kansalliselle käytännölle, jonka nojalla veroviranomainen epää vähennysoikeuden sillä perusteella, että verovelvollinen ei ole varmistunut siitä, että niitä tavaroita koskevan laskun laatija, joiden nojalla vähennysoikeutta on haluttu käyttää, on verovelvollinen, että sillä oli kyseessä olevat tavarat hallussaan ja valmiudet toimittaa ne ja että se oli noudattanut arvonlisäveron ilmoitus- ja maksuvelvollisuuttaan, tai sillä perusteella, että ensin mainitulla verovelvollisella ei ole laskun lisäksi muita asiakirjoja, joilla se kykenisi osoittamaan, että tilanne on tämä, vaikka direktiivissä 2006/112 vähennysoikeuden käyttämiselle asetetut aineelliset ja muodolliset edellytykset täyttyvät ja vaikka verovelvollisella ei ollut syytä epäillä laskun laatijan syyllistyneen sääntöjenvastaisuuksiin tai petokseen.
            
         
      (1)  EUVL C 179, 18.6.2011.